open-index/open-wikipedia-markdown huggingface dataset:
Duobla dominanto

**Duobla dominanto** estas akordo, kiu laŭ funkcia teorio estas speciala formo de interdominanto al dominanto. La duobla dominanto do estas la dominanto de la dominanto. Ĝi staras sur la kvina ŝtupo de la maĵortonalo, kies gamnoto estas la kvina ŝtupo de elirtonalo.
;Ekzemploj:
* Toniko: C-maĵoro; dominanto: G-maĵoro; duobla dominanto: D-maĵoro

::Ekzemploj: unue normala plenkadenco, due anstataŭ subdominanto la akordo sub la 2-a ŝtupo, trie anstataŭ subdominanto la **duobla dominanto**.

::

* Toniko: c-minoro; dominanto: G-maĵoro; duobla dominanto: D-maĵoro

::Ekzemplo: Unue ormala plenkadenco, due anstataŭ subdominanto la akordo sub la 2-a ŝtupo, trie anstataŭ subdominanto la **duobla dominanto**.

::

Ĉar dominanto (kaj per tio ankaŭ la inter dominanto kaj duobla dominanto) kutime estas maĵortrisono, la duobla dominanto uzas unu tonon ne gam-apartenan: La duobla dominanto de la tonalo C-maĵoro estas D- maĵoro kaj postulas *f♯*, kiun la C-maĵora gamo ne enhavas. Enestas pli orelfrapa: Jen la 2-a ŝtupo kutime estas diminuita akordo, do jam du tonoj estas alteraciendaj por rezultigi maĵorakordon. Tio signifas por la nomita ekzemplo: la tonoj de la 2-a ŝtupo c-minoro estas *d-f-a♭*; se oni formas duoblan dominanton, oni devas ŝanĝi *f* al *f♯* kaj *a♭* al *a*.

En la barokmuziko la duobla dominanto estis komence uzata malofte, sed je orelfrapaj lokoj. Ekde la vienklasika muziko ĝi estas akordo apartenanta firme al la kadenco. Ofte la akordoj aperas (ekzemple je ragtimoj aŭ en ĵazo) kun karakterizaj disonancoj. Ekzemple la dominanto ofte havas septon, kaj la duobla dominanto septon kaj naŭton. Tipa kadenco en C-maĵoro estas:

:D7/9 → G7 → C

## Referencoj 
Kategorio:Harmoniscienco
Gábor Koncz

**Gábor KONCZ** [konc], laŭ hungarlingve kutima nomordo **Koncz Gábor** estas elstara hungara aktoro, voĉoaktoro kaj reĝisoro.

Gábor Koncz naskiĝis la 8-an de julio 1938 en Mezőkeresztes.

## Biografio 
Gábor Koncz frekventis Teatran Altlernejon inter 1959-1963. Li komencis sian karieron laŭ la kutimoj en provincaj teatroj, tamen li tutlande estis konata pro filmoj. Li apartenis ekzemple al trupo de Teatro József Attila inter 1965–1974 kaj al Teatro Madách inter 1981–1992, sed ĉiam estis la filmoj la plej gravaj. Li ricevis dufoje premion Kossuth en 1997 kaj 2025, pli frue kaj poste ankaŭ aliajn premiojn.

## Roloj (elekto) 
* multe da filmoj (ankaŭ televiziaj), ekzemple Mór Jókai: *A kőszívű ember fiai* (Filoj de l' ŝtonkora homo), 1964; Malvarmaj tagoj, 1966; *Egri csillagok* (Steloj de Eger), 1968; *Jó estét nyár, jó estét szerelem* (Bonan vesperon somero, bonan vesperon amo), 1972; *Bánk bán*, (Banuso Bánk), 1987; *Kisváros* (Urbeto), serio, 2000
* diversaj teatraĵoj, ekzemple Ŝekspiro: Reĝo Lear, Othello; József Katona: *Bánk bán*, (Banuso Bánk); Marcel Achard: La stulta knabino; Imre Madách: *Az ember tragédiája* (La tragedio de l' homo)
* 4 reĝisoradoj
* hungaraj voĉoj en eksterlandaj filmoj

## Fontoj 
* http://port.hu/pls/pe/person.person?i_pers_id=4688 
* http://www.imdb.com/name/nm0464857/ 

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj reĝisoroj
Duobla subdominanto

**Duobla subdominanto** estas en la muzika funkcia teorio estas la subdominanto de la subdominanto de tonalo, t.e. la **subtoniko** aŭ ankoraŭ la **strebotono**. Aparte ofte oni trovas la duoblan subdominanton en akordsinsekvo, en kiu post la duobla subdominanto sekvas la subdominanto kaj post tio la toniko (muziko). Duobla subdominanto do povas anstataŭi dominanton.
*Ekzemplo:*

En la tonalo A-maĵoro estas
* A-maĵoro la toniko
* D-maĵoro la subdominanto
* G-maĵoro la duobla subdominanto

La akordsinsekvo estus do G-maĵoro → D-maĵoro → A-maĵoro aŭ A-maĵoro → G-maĵoro → D-maĵoro.

Ĉi tiun akordsinsekvon ĉefe uzas la popularmuziko. Ĝi aperas tamen jam en ege pli malnova muziko (ekz. en la kanzono „Bonjour mon cœur“ el la 16-a jarcento: ĝin malfermas la akordaro C-maĵoro/B♭-maĵoro/F-maĵoro).

En protestanta diservo oni ofte kantas la finan "Amenon" jene:

:

Jen la akordsinsekvo: toniko (A-maĵoro), subdominanto (D-maĵoro), duobla subdominanto (G-maĵoro), subdominanto (D-maĵoro), dominanto kun sinkopo, dominanto (E-maĵoro), toniko (A-maĵoro).

*Aliaj ekzemplo:*
:

Se oni metas tian akordsinsekvon en alian tonalon, ne plu estas duobla subdominanta rilato, estas tamen simile uzata.

:

Ĉi tiun oni trovas en kantoj
* „I'm just more“ (Wonderwall)
* „Feel“ (Robbie Williams)

La duobla subdominanto ankaŭ povas rekte solviĝi en la tonikon.

*Ekzemplo:*
* „A Hard Day's Night“ (The Beatles)

Kategorio:Harmoniscienco
Norda Lando

eta|Situo de la arkipelago
**Norda Lando** (, Severnaja Zemlja) estas arkipelago en la Arkta Oceano norde de 80 ° N. Ĝi situas inter Karaa Maro kaj Lapteva Maro kaj norde de la Duoninsulo Tajmir. Administre la areo estas parto de Krasnojarska regiono, Rusia Federacio kaj okupas 37.0 mil. km ².

## Malkovro 
La malkovro okazis en 1913. Tiam ŝipestro Boris Vilkickij opiniis, ke li vidas solan insulon kaj donis al ĝi nomon de rusia imperiestro Nikolao la 2-a. Tamen flugoj de zepelinoj en 1931 evidentigis, ke tie estas almenaŭ du insuloj. Danke al esploroj de la sovetaj ekspedicioj de 1930 ĝis 1932 sub gvido de eminenta sciencisto Georgij Uŝakov nun oni scias, ke Norda Lando konsistas el kvar ĉefaj insuloj:

## Konsisto 
* *Oktobra Revolucio* (14 204 km ²)
* *Bolŝeviko* (11 206 km ²)
* *Komsomolano* (8 812 km ²)
* *Pioniro* (1 527 km ²)
* kaj pluraj malpli grandaj.

## Plej norda punkto de Azio 
La plej norda punkto de Azio situas sur Arkta kabo de insulo *Komsomolano* kun jenaj koordinatoj: .
Tie regas polusa klimato. La jara temperatura averaĝo estas -14,0 °C, minimuma vintra temperaturo atingas -50,0 °C. Ekde mezprintempo ĝis mezaŭtune tie la suno ne malaperas kaj do brilas permanente, la alian jarduonon okupas la nokto.

La plej grandan parton de la insularo kovras glaciaj kupoloj, kies alteco atingas 965 m. En ĝi estas multaj lagoj.

En la tuta areo de la arkipelago neniu permanente loĝas.

## Ĉkalov transflugado 
La 21-an de julio 1936 aviadilo Tupolev ANT-25 gvidita de Valerij Ĉkalov unue transflugis super la arkipelago.

## Faŭno 
Ĉefaj reprezentantoj de tiea faŭno estas:
* Blanka urso;
* Arkta vulpo;
* Boaco;
* Lemingo;
* Foko (kelkaj specoj)
* Narvalo;
* Monta lagopo;
* Neĝostrigo

## Flaŭro 
Arboj, arbetoj kaj floroj (escepte de Polusa papavo) forestas. La ŝtonan supraĵon kovras kladonio kaj likeno.

## Vidu ankaŭ 
* Insuloj en Rusio
* Nova Zemlo
* Ĥariton Laptev

## Eksteraj ligiloj 
* http://www.sevmeteo.ru/foto/29/300.shtml fotoj
* http://no-land.ru/view_article.php?id=15 virtuala klubo de Norda Lando amatoroj 

Kategorio:Neloĝataj insuloj de Rusio
Kategorio:Insularoj en la Karaa maro
Kategorio:Insularoj en la Lapteva maro
Kategorio:Insularoj en Krasnojarska regiono
Gam-apartena

**Gam-apartena** nomiĝas ĉiuj tonoj, kiuj enestas en gamo de bazotonalo. Ili konsistigas la ludmaterialon por melodio kaj harmoniaro de muzikpeco. Tonoj, kiuj ne sufiĉas al ĉi tiu kondiĉo, estas gamfremdaj.

Se la tonala centro ŝanĝiĝas pro modulado aŭ flankeniro, ankaŭ ŝanĝiĝas la baza tonalo kaj la klasifikadoj gam-aparten kaj gam-fremda. Je la plej multaj moduladoj unue aperas gamfremda tono, kiu poste montriĝas kiel gam-apartena tono de la celtonalo. 

Modulado sen kromata ŝanĝo (t.e. nur kun gam-apartenaj tonoj) nomiĝas *diatona modulado*. Se oni uzas gamfremdajn tonojn, oni nomas la procedon *ampleksigita diatona modulado*. Se oni uzas kromatajn tonojn anŭ enharmonion, temas pri *kromata* resp. *enharmonia modulado*.

Kategorio:Muzika teorio
Ĉitrangado

**Ĉitrangado** (sanskrite: Chitrāngada चित्रांगद), estis la pli aĝa filo de Ŝantano kaj Satjavati en la hinda epopeo *Mahabarato*. Ekde kiam lia pli aĝa duonfrato Biŝmo (filo de Ŝantano kaj Ganga ) decidis ne preni la tronon de Hastinapuro, li fariĝis la reĝo post Ŝantano kaj estis tre sukcesa. Bedaŭrinde, lia sukceso kolerigis la reĝon Gandarvo, ili luktis  dum tri jaroj kaj Ĉintragado estis mortigita. Lia pli juna frato Viĉitravirjo tiam supreniris la tronon.
Kunitaĉi

**Kunitaĉi** (国立市 [kunitaĉi-ŝi) estas urbo en la okcidenta parto de Tokio, Japanio. La 1-an de oktobro 2010, la urbo havis loĝantaron de ĉirkaŭ 74 623. Ĝi ankaŭ estas universitata urbo.

## Historio 
Kunitaĉi estis fondita la 1-an de januaro 1967. La Jaho Tenman-gu, la Ŝinta sanktejo estis establita en 903, en Kunitaĉi.

Kategorio:Urboj en Tokio
Krzysztof Krauze

**Krzysztof Krauze** (naskiĝis  en Varsovio, mortis  en Varsovio) estis pola filmreĝisoro kaj filma scenaristo. Kreinto de dokumentaj filmoj kaj de la fikciaj. Plurfoje premiata en polaj kaj eksterlandaj festivaloj.eta|Krzysztof KrauzeFilo de aktorino. Finis Ŝtatan Superan Film-Lernejon kiel kameraisto en Lodzo. Reĝisoris i.a.:
* *Papuŝa* (Bronisława Wajs - Papuŝa) - 2013
* *Plac Zbawiciela* (Placo de Savinto) – 2006
* *Mój Nikifor* (Mia Nikiforo) – 2004
* *Dług* (Ŝuldo) – 1999

En 1997 estis elektita de la redakcio de gazeto "Życie" (Vivo) *Homo de la Jaro*. Distingita de Oficira Kruco de la Ordeno de Polonia Restituta en 2011.

En 2006 malsaniĝis je prostata kancero kaj kuracas sin en privata malsanulejo de Sud-Afriko.

## Vidu ankaŭ 
* Stanisław Pyjas

## Referencoj 
## Eksteraj ligiloj 
* Krzysztof Krauze en Interreta filma datumbazo

Kategorio:Polaj reĝisoroj
Kategorio:Polaj scenaristoj
Kategorio:Polaj kameraistoj
Viĉitravirjo

**Viĉitravirjo** (sanskrito: विचित्रवीर्य, ​​Vicitravīrya) estis la pli juna filo de la reĝino Satjavati kaj la reĝo Ŝantano en la hindua epopeo Mahabarato. Lia pli aĝa frato, Ĉitrangado, komence sukcesis en la trono de Hastinapuro, sed kiam li mortis seninfane, Viĉitravirjo lin sukcedis.

Viĉitravirjo estis ankoraŭ knabo kiam li estis kronita reĝo, sekve Biŝmo regis kiel lia regento. Kiam la juna reĝo atingis la taŭgan aĝon, Biŝmo serĉis taŭgan fianĉinon por li. Biŝmo portis al li la princinojn Amba, Ambika kaj Ambalika. Sed Amba jam donis sian koron al Ŝalvo, sekve Ambika kaj Ambalika geedziĝis al Viĉitravirjo. Tamen, iom post sia geedzeco, Viĉitravirjo mortis je tuberkulozo.  

Kategorio:Mahabarato
Teatro Erkel

**Teatro Erkel** estas grava kultura konstruaĵo en Budapeŝto (en distrikto Józsefváros). La teatro prenis la nunan nomon de Ferenc Erkel de 1953. La nomoj estis pli frue *Népopera* (Operejo Popola), poste *Városi Színház* (Urba Teatro).
eta|maldekstre|
eta|

## Historio 
En 1911 la teatro estis konstruita fare de Géza Márkus, kaj ĝi iĝis tuj la plej granda hungara teatro, kie komence estis 3167 sidlokoj. La fondinta teatrestro estis Dezső Márkus (dirigento). Komence oni strebis por la hungaraj interesoj, la funkciigantoj rajtis nur lui la konstruaĵon. En la teatro operoj kaj operetoj estis videblaj. Komence operoj de Richard Wagner furoris. La 1-a mondmilito kaŭzis financan krizon, tial en 1917 trakonstruoj okazis, poste nur 2400 sidlokoj estis. Inter 1946-1948 kinejo funkciis en la teatro. Ekde 1951 ĝi estas apartenaĵo de Budapeŝta Ŝtata Operejo. En 1956 dum la revolucio la Ruĝa Armeo tuj okupis la teatron por defendi la kontraŭan centran partian domon de la komunistoj. Baldaŭe la rusoj foriris, kiun la revoluciuloj profitis kaj tiam okazis hombuĉado antaŭ la partia domo. En 1962 la teatro estis renovigita. Inter 2007 kaj 2013 la teatrejo estis plene renovigita.

## Plej gravaj rolantoj 
* Béla Bartók
* Gilbert Bécaud, 1968
* Opéra Comique el Parizo
* László Csabay
* Ella Fitzgerald (1968)
* Wilhelm Furtwängler
* Jasha Heifetz
* Gizi Kármán
* Yves Montand, 1957
* Nashville Teens, 1967
* Arturo Toscanini

## Elektitaj teatrestroj 
* Dezső Márkus (dirigento) (1911-)
* László Beöthy (teatrestro) (luanto en 1916)
* Géza Sebestyén (aktoro) (luanto inter 1924-1931)
* Károly Ferenczy (aktoro) (luanto inter 1931-1934)
* Aurél Föld (luanto inter 1934-1939)
* Bálint Benkó (1940)

## Elektitaj aliaj membroj 
* Antal Fleischer (dirigento)
* Viktor Géza Lányi, opera reĝisoro
* Vilmos Rubányi, helpekzercisto

## Fontoj 
* https://mult-kor.hu/20111208_szaz_eve_nyilt_meg_az_erkel_szinhaz
* http://www.theatre-architecture.eu/hu/db/?theatreId=178
* http://budapest.varosom.hu/latnivalok/kulturalis-intezmenyek/Erkel-Szinhaz.html 

Erkel
Erkel
Muzeo El Greko

eta|dekstre|250px|Muzeo El Greko
eta|dekstre|250px|Ornama detalo de korto de Muzeo El Greko
eta|dekstre|250px|Renesanca ornama detalo de Muzeo El Greko
eta|dekstre|250px|Rekonstruo de renesanca aŭ mezepoka tegmenta domdetalo de Muzeo El Greko
La **Muzeo El Greko** estas fama monumento kaj interesa vidindaĵo en la urbo de Toledo, Hispanio. Temas pri domo-muzeo pensata de markizo Vega-Inclán kiel rekreaĵo de la hejmo de la artisto, nome fama pentristo El Greco, kiu perdiĝis antaŭ jarcentoj. Tiele oni prezentas manĝejon, salonon, kuirejon, korton ktp. Gastigas diversajn elstarajn pentraĵojn. Ĝi estis kreita en 1911 kaj por konservi pentraĵojn kaj por montri kiel eble vivis la pentristo, naskiĝinta en la insulo de Kreto, kaj greka li mem laŭnacie, sed vivante plej parton de sia profesia kaj arta vivo en Toledo.

Estis la domo de Samuel Levi, la juda trezoristo de multaj kristanaj nobeloj, kaj reĝoj; poste estis domo de kristanaj nobeloj, nome familio Mendoza kaj gedukoj Arjona. Supozeble la kavoj estis stokejo.

Ĝi havas duoblan intereson, nome pri figuro de pentristo kaj kiel iama nobeldomo. En la unua senco oni montras kaj pentraĵojn kaj klerigan informon pri la pentristo kaj lia pentrarto. En la dua senco estas apartaj anguloj, terasoj kaj ĝardenetoj kie eblas trankvile ripozi kaj sopiri la iamajn epokojn kaj oni povas ĝui la freŝecon de kavoj.

Ĝi konstruiĝis sur restoj de antikva domo kaj palaco de la Renesanco en la juda kvartalo de la urbo. Tiu loko estas proksime de la vera loko kie loĝis la pentristo, kies domo estis detruita de incendio. La intenco estis kolekti kaj konservi verkojn de El Greco, kies multaj verkoj ne ricevis atenton kaj suferis ruiniĝojn aŭ malbonaĵojn, dum aliaj estis senditaj eksterlande pro vendado.

Oni faris reformojn en 1921, 1950 kaj 1960, dum la lasta estis de 1990. Oni enmetis materialon pri la disĉiplo de El Greco, nome Ludoviko Tristano, kaj ĉar oni komprenas ke certe ne temas pri la domo de la pentristo, oni ŝanĝis la iaman nomon de domo-muzeo al nur Muzeo El Greko, en hispana oficiale *Museo del Greco*.

Famaj pentraĵoj kiuj montriĝas tie estas la jenaj:
* *El Apostolado* (La Apostoleco)
* *San Bernardino* (Sankta Bernardeno) (posedo de la Muzeo Prado; pruntita)
* *Vista y plano de Toledo* (Vidaĵo kaj mapo de Toledo)
* *El Redentor* (La Elaĉetanto).

## Eksteraj ligiloj 
* Oficiala retejo de la muzeo
* Adresaro de Muzeoj de Hispanio 
* Retejo de la Amikaro de la Muzeo de El Greco

Kategorio:Kulturo de Toledo
Kategorio:Monumentoj de Toledo
Greco
Greco
Kategorio:Domaj muzeoj
Kategorio:Konstruaĵoj en Toledo (Hispanio)
Jokto

**Jokto** estas prefikso, kun simbolo y, signifanta 10−24 do 0.000,000,000,000,000,000,000,001 (kvarilionono).

Ekzemple, protono pezas 1.6726 yg.  La plej malgranda pezo mezurebla (ekde 2012) estas la  joktogramo.

Kategorio:Mezurunuaj prefiksoj
4656 Huchra

'*4656 *Huchra''''' estas asteroido de la asteroida zono.

## Malkovro 
Ĝi estis malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi estis nomita en honoro de la usona astronomo kaj profesoro pri kosmologio John Peter Huchra (1948–2010).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1978
Preĝejo Marteno de Tours (Kemenesszentmárton)

**Preĝejo de Marteno de Tours** estas romkatolika fortresopreĝejo en Hungario, en vilaĝo Kemenesszentmárton, en la centro. La vilaĝo ricevis la nomon pri patrono de la preĝejo.

## Historio 
La romanika kirko estis konstruita en la 13-a jarcento. Dum la kontraŭturkaj bataloj ĝi estis trakonstruita al fortresopreĝejo. La specialaj fenestroj ankaŭ nun gardas la funkcion por pafadi eksteren (iam estis ankaŭ defenda etaĝo). En la 17-a jarcento la preĝejo trakonstruiĝis. En 1732 la katolikanoj forprenis la preĝejon de la luteranoj (pli frue estis tie centro de luteranoj). Pli nova trakonstruo okazis en la 18-a jarcento, tiam la navo ricevis barokan aspekton, ankaŭ la turo estis trakonstruita.

## Konstruaĵo 
La preĝejo staras sur 2 metrojn alta artefarita monteto kaj havas unusolan turon. Kontraŭe la sanktejo estas duonronda kaj malpli larĝa, ol la navo. La altara bildo pri Sankta Marteno estis pentrita en la 19-a jarcento.

Kermeso okazas en la 11-an de novembro.

## Fontoj 
* Hungara Vikipedio
* hungare
* http://www.vasmegyei-varak.hu/magyar/oldalak/kemenesszentmarton_templom/ 

Kemenesszentmárton
Kemenesszentmárton
Kemenesszentmárton
4659 Roddenberry

'*4659 *Roddenberry''''' estas asteroido de la asteroida zono.

## Malkovro 
Ĝi estis malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de la usona televida produktoro Gene Roddenberry (1921–1991), kreinto de la serio de scienc-fikcio Star Trek.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Cotorro

**Cotorro** estas municipo situanta en la suda ekstremo de la provinco Havano, en Kubo. Ĝi etendiĝas sur 65,7 km2. Administre ĝi estas subdividita en ses *popolajn konsiliojn*: San Pedro-Centro Cotorro, Santa María del Rosario, Lotería, Cuatro Caminos, Magdalena-Torriente, kaj Alberro. En ĝi loĝas ĉirkaŭ 74 576 personoj.eta|320px|Cotorro en HavanoLa nomo *Cotorro* aludas al loka parolmaiero por psitakoj.

Cotorro havas unu el la plej antikvaj koloniaj setlejoj en la provinco: Santa María del Rosario. La kolonia urbo Santa María del Rosario estis fondita la 4an de aprilo 1732 per reĝa aprobo. Granda parto de la teritorio dediĉiĝas al la brutobredado kaj agrikulturo sed ankaŭ al la metalindustrio kaj farado de manĝaĵoj (nutrindustrio) inter aliaj.   
 
Kategorio:Municipoj de provinco Havano
Siberia Suna Radioteleskopo

**Siberia Suna Radioteleskopo** (**SSRT**, ) — estas la radioteleskopo de tipo de kruca interferometro, unu el la plej grandaj astronomiaj instrumentoj. Ĝi situas sur la teritorio de Radioastrofizika observatorio Badaro en la kvazaŭnomo Badaro, Tunkinska rajono, respubliko Burjatio, Rusio.

*SSRT* estas administrata de la Instituto de Suna-Tera Fiziko (ISTF), Siberia Branĉo de la Rusia Akademio de Sciencoj. Teleskopo estas inkluzivita en la listo de unikaj instalaĵoj de Rusio.

## Loko 
*SSRT* situas en la pitoreska arbara valo kiun dividas la du montaroj de Orienta Sajano kaj Hamar-Dabano, 220&nbsp;km de Irkutsk

La konstruo de la radioteleskopo komenciĝis en 1974. Paŝon post paŝe oni lanĉis *SSRT* printempe de 1981 kaj finis aŭguste 1984.

## Esploroj 
Observoj de la Suna aktiveco en la mikroonda bendo de 5.7&nbsp;GHz.

## Vidu ankaŭ 
* Radiointerferometro.
* Radioastronomio.
* Instituto de Suna-Tera Fiziko.
* Radioastrofizika observatorio Badaro.
* Listo de radiointerferometroj.
* Listo de radioteleskopoj.
* Listo de astronomiaj observatorioj.

## Notoj kaj referencoj 
## Eksteraj ligiloj 
* : Oficiala paĝaro de la *SSRT*.
* : Oficiala paĝaro de la *SSRT*.
* : Artikoloj en ADS kun mencio de la *SSRT*.
* : 

SSRT
Kategorio:Scienco kaj teknologio en Burjatio
Kategorio:Konstruaĵoj en Burjatio
Kategorio:Kosmoesploroj en Sovetunio
Kategorio:Observatorioj en Rusio‎
Kategorio:Konstruaĵoj finitaj en 1984
4661 Yebes

'*4661 *Yebes''''' estas malgranda hela asteroido de la asteroida zono.

## Malkovro 
Ĝi estis malkovrita la  de la hispana astronomo Miguel de Pascual Martínez elde la Astronomia Centro de Yebes en Hispanio.

## Nomo 
Ĝi ŝuldas sian nomon al la municipo Yebes, en la provinco de Gvadalaharo (aŭtonoma komunumo de Kastilio-Manĉo), kie situiĝas la Astronomia Centro.

## Eksteraj ligiloj 
* 
* 
* 

Kategorio:Asteroidoj de la ĉefa zono

Kategorio:Astronomiaj objektoj malkovritaj en 1982
Hospitalo Tavera

eta|300px|Arkaro de la interna korto de la Hospitalo Tavera.
eta|300px|Ekstera vidaĵo de la Hospitalo Tavera.
La **Hospitalo Tavera** estas fama monumento kaj interesa vidindaĵo en la urbo de Toledo, Hispanio. Temas pri iama hospitalo kaj palaco el la Renesanco, nun Muzeo Duko de Lerma. De stilo renesanca herera, datas el 16a jarcento. Ĝi influis en la plano de El Escorial.

Ĝi estis konstruita inter 1541 kaj 1603 pro ordono de la kardinalo Tavera. Tiu hospitalo estis dediĉata al Sankta Johano Baptista kaj servis ankaŭ kiel panteono por sia mecenato, nome la kardinalo Tavera. Dekomence ĝi ekkonstruiĝis laŭ superrigardo de Alonso de Covarrubias, kiu estis sukcedata de aliaj arkitektoj kaj finis la verkon Bartolomé Bustamante.

Estas du kolonaj kortoj, preĝejo kaj la palaco-muzeo.

Diversaj institucioj hejmas en la palaco.

Ĝi utilis kiel scenejo por diversaj filmoj.

## Bildaro 

Dosiero:El Greco - The Holy Family (detail) - WGA10498.jpg|Detalo de Sankta Familio de El Greco

## Referencoj 
* Retejo de turismo de Toledo 

## Eksteraj ligiloj 
* Artehistoria.com - Verkoj en la Hospitalo Tavera 
* Fondaĵo Casa Ducal de Medinaceli - Hospital Tavera 
* Oficiala retejo de la Kolegio de San Juan Bautista, aŭ Kolegio Tavera http://www.colegiotavera.es/ 
* Oficiala retejo de la Fako Nobelaro de la *Archivo Histórico Nacional* http://www.mcu.es/archivos/MC/NHN/index.html

Kategorio:Konstruaĵoj en Toledo (Hispanio)
Kategorio:Malsanulejoj en Hispanio
Kategorio:Muzeoj en Hispanio
Ciel

**Ciel** estas franca komunumo kiu situas en la departemento Saône-et-Loire kaj en la regiono Burgonjo.

## Historio 
La preĝejo datiĝa de la 12-a jarcento, la kastelo de la 13-a jarcento.

## Geografio 
La teritorio de la komunumo etendiĝas sur areo de 1 719 ha, de kiuj 1 334 ha servas por agrikulturo, 305 ha servas por herbejo kaj 172 ha estas kovritaj de arbaro.

## Demografio 
## Notoj kaj referencoj 
## Vidu ankaŭ 
### Internaj ligoj 
* Komunumoj de Saône-et-Loire

### Eksteraj ligiloj 
* Paroĥo saint Jean Baptiste des trois rivières

Kategorio:Komunumoj de Saône-et-Loire
Vaŝingtona Universitato en Sankta Luiso

La **Vaŝingtona Universitato en Sankta Luiso** ('***; mallongigita **WashU** , **WUSTL*') estas privata esplora universitato en St. Louis, Misurio, Usono. Ĝi fondiĝis en 1853, kaj oni nomis ĝin laŭ George Washington, la unua ŝtatprezidanto de Usono: *Washington University*. En 1976, por eviti konfuziĝon kun la aliaj eblaj signifoj de Vaŝingtona Universitato, oni oficiale renomis ĝin *Washington University in St. Louis*, t.e. "Vaŝingtona Universitato en Sankta Luiso".

En 2010 la universitato rangis 30-a en la Ŝanhaja Listo de la ĉefaj esplor-universitatoj de la mondo.

## Elektitaj instruistoj 
* György Kévés
* Sándor Kovács (fiziologo)

Kategorio:Universitatoj en Usono
Ŝantano

En la hinda epopeo *Mahabarato* **Ŝantano** estis reĝo de la urbo Hastinapuro, en la nordo de Barato. Li jam aperis en la himno 10.98 de *Rigvedo* (la plej grava kaj antikva sankta teksto de Barato de la 2-a jarmilo a.K.). Li estis devenanto de la luna raso de la dinastio Bharatoj kaj komuna praulo de la pandavoj kaj la kaŭravoj.[eta|Ŝantano kaj [Satjavati.]]Ŝantano konvertiĝis en reĝo de Hastinapuro kiam liaj fratoj (unu pro lepro kaj la alia pro batalado fore) lasis la vicon al li.

La reĝo Ŝantano havis du filojn kun Satjavati: Ĉitrangado kaj Viĉitravirjo. Kripa kaj lia fratino Kripi estis adoptitaj de la reĝo Ŝantano.

Post la morto de Ŝantano, Satjavati daŭre regis la teritorion kun la helpo de siaj du filoj kaj de Biŝmo.

Kategorio:Mitaj reĝoj
Kategorio:Mahabarato
Normana arko (Mazara del Vallo)

La **Normana arko** de Mazara del Vallo estis la ogiva pordo de la antikva burgo, kiun Roĝero la 1-a de Altavilla konstruis post la liberado, en jaro 1072, de la urbo el araboj, kaj kiun oni disfaligis en 1880 por konstrui publikan ĝardenon, nome la nuna vilao Jolanda.

La arko superrigardas la antaŭan placon Mokartan (kiu nomiĝas tiel laŭ araba generalo Mokarta, kiu en 1075 provis rekonkeri la urbon), kaj oni konsideras ĝin la plej gravan simbolon de la urbo, kune kun la dancanta satiruso.

En la burgo loĝis, krome la Granda Grafo Roĝero, ankaŭ Frederiko la 3-a de Aragona, la reĝino Eleanora de Anĵuo en 1318, Petro la 2-a de Sicilio, Marteno la 1-a de Sicilio kaj, lasta, la reĝo Alfonso la 2-a de Napolo en 1495.

En la 16-a jarcento salonoj kaj keloj de la burgo iĝis malliberejo.

maldekstra|eta|Detalo de la pordo

Kategorio:Arkitekturaĵoj en Mazara del Vallo
4662 Runk

'*4662 *Runk''''' estas asteroido de la asteroida zono.

## Malkovro 
Ĝi estis malkovrita la  de la ĉeĥa astronomo Antonín Mrkos elde la Observatorio Kleť, apud České Budějovice, tiam en Ĉeĥoslovakio (nun en Ĉeĥa Respubliko).

## Nomo 
Ĝia nomo honoras la german-aŭstrian pentriston Ferdinand Runk (1764–1834): Li pentris tiun-ĉi akvarelon, kiu montras gvat-turon sur la Monto Kleť.
[eta|200px|center|Runk: Gvat-turo sur la la Monto Kleť - [1825]]

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Antonín Mrkos
Kategorio:Astronomiaj objektoj malkovritaj en 1984
Sunpordo (Toledo)

eta|Sunpordo, en Toledo
La **Sunpordo ** estas pordego situanta en la hispana urbo de Toledo. Ĝi estas de stilo mudeĥara kaj estis konstruita kiel enirejo en la enmuregita urbo. Ĝi estas de karaktero rememora, de granda influo nazaria. Ĝi datiĝas el la lasta kvarono de la 14a jarcento, do jam en kristana epoko, kvankam de islamaj nuancoj.

La enira arko estas hufofera arko kaj estas ene de punkteca arko. Estas konstruita el ŝtono. La kreneloj kaj la friso de la pordo estas el briko. Super la ĉefa arko estas triangulo kun diversaj religiaj figuroj kaj centre bildoj de kaj suno kaj luno, el kio devenas la nomo de Sunpordo.

## Vidu ankaŭ 
* Sunpordo (en Madrido)

## Eksteraj ligiloj 
* Bildo de la pordo 
* Revizio pri la Sunpordo 

Kategorio:Monumentoj de Toledo
Kategorio:Pordegoj en Toledo (Hispanio)
Kategorio:Mudeĥara arkitekturo
Hufofera arko

[eta|maldekstra|Prilaborita Hufofera arko de [Zaragozo]]
[eta|Hufoferaj arkoj en [Tordesillas (de stilo mudeĥara)]]
**Hufofera arko** aŭ pli simple **hufa arko** aŭ **hufarko**, estas arko pluduoncirkla aŭ plupasata (kies kurbo estas pli ampleksa ol duoncirklo) kaj kiu havas formon de hufofero. Estas probable ke temas pri kreado de la praloĝantoj antaŭromiaj de Iberio, de tie pasis, tra la romianoj, al la arto de visigotoj (7a jarcento), kiuj ĉefe disvastigis ĝin. De la visigotoj pasis al la arto hispanislama kaj, de tie, al arto  de mozaraboj kaj al la mudeĥara.

La arko de visigotoj estas malpli fermita ol la islama.

## Bildaro 

Dosiero:San_Juan_de_Baños.jpg|Preĝejo de San Juan de Baños, antaŭaraba
Dosiero:La Aljafería - Palacio taifa 02.JPG|Interplektitaj arkoj
Dosiero:La Aljafería - Sala del trono - Puerta.JPG|Miksa arko

Kategorio:Arkitekturaj eroj
Plateso

eta|Pleuronectes platessa o platija. Acuarela sobre papel. Ilustración de Ana Madinabeitia, Norarte studio
La **plateso** (*Pleuronectus platessa*) estas plata romboforma fiŝo kiu kune kun i.a. la fleso kaj la limando apartenas al la pleŭronektedoj, kiuj apartenas al la pleŭronektoformaj. La haŭto de la plateso estas je la dekstra flanko verdebruna kaj havas oranĝajn makulojn. La okuloj de la plateso situas je la dekstra flanko. Je la maldekstra flanko (la blinda flanko) la haŭto estas blanka.

Kategorio:Pleŭronektedoj
Kategorio:Manĝeblaj fiŝoj
Kategorio:Internacia Ruĝa Listo de Endanĝeritaj Specioj
4663 Falta

'*4663 *Falta''''' estas malgranda malhela asteroido de la ekstera asteroida zono.

## Malkovro 
Ĝi estis malkovrita la 27-an de septembro 1984 de la ĉeĥa astronomo Antonín Mrkos elde la Observatorio Kleť, apud České Budějovice, tiam en Ĉeĥoslovakio (nun en Ĉeĥa Respubliko).

## Nomo 
Ĝi estis nomita en honoro de la ĉeĥa inĝeniero kaj kartografo Josef Falta (1786–1847). En 1831, li faris la unuan mapon de la ĉirkaŭaĵoj de la gvat-turo de la Monto Kleť.

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Antonín Mrkos
Kategorio:Astronomiaj objektoj malkovritaj en 1984
Pordego Kambrono

eta|200px|Ekstera fasado de la Pordego Kambrono.

La **Pordego Kambrono** estas enirejo de islama deveno situanta en la okcidento de la urbo de Toledo, Hispanio, al kiu oni eniras el tiu parto tra la murego. Ties nomo devenas de la dornaj plantoj, *Rhamnus catharticus*, nome kambronoj, kiuj kreskis tiuloke. Ĝi estis nomata ankaŭ *Pordego de la Judoj*, ĉar estas la natura enirejo al la iama juda kvartalo de Toledo kaj proksime situantis la laŭmore bestobuĉejoj de kaj islamanoj kaj judoj.

Ties aktuala aspekto estas rezulto de la rekonstruo realigata el 1572 al 1577 en kiu oni rebaptis ĝin kiel "pordego de Sankta Leokadio", nome patronino de la urbo, kies figuro prezidas, sub la blazono de la reĝo Filipo la 2-a, la internan parton.

En la interna korto estas skribaĵo kiu diras jene:
SON LIBRES DE PORTAZGO LOS VECINOS DE TOLEDO Y DE SUS MONTES Y DE LOS LUGARES DE LA JURISDICION,
nome nur la loĝantoj de Toledo kaj ties ĉirkaŭoj ne devis pagi por trapasi la pordegon.
eta|maldekstra|150px|Averto de la Pordego Kambrono.

Tiu monumento suferis gravajn damaĝojn en 1936, dum la Hispana Enlanda Milito.

Kategorio:Pordegoj en Toledo (Hispanio)
Pordego Bisagra

La **Pordego Bisagra** aŭ **Nova Pordego Bisagra**, ĉar estas ankaŭ alia samnoma pli malgranda, estas monumenta pordego situanta en la murego de Toledo, Kastilio-Manĉo, Hispanio.

## Etimologio 
Ĝi nomiĝas tiele pro sia origina araba nomo *Bib-xacra*, laŭ tekstoj de la 12-a jarcento, kio signifas "Pordego de la Sagra", ĉar estis natura elirejo al la natura komarko tiunoma.

## Historio 
Ties origino estas islama, kaj de tiu epoko oni konservas la centran parton, sed ĝi estis rekonstruita de Alonso de Covarrubias en la 16-a jarcento.

## Arkitekta analizo 
Estas formata de du korpoj sendependaj kun du altaj muroj kun kreneloj kiuj unuigas ilin, formante korton inter ili.

La parto alurba estas de duoncirkla arko flankigita de kvadrataj turoj, fine per tegmentoj kaj blazono de Karlo la 5-a en la supra parto.

La ekstera parto, atribuita al Covarrubias, estas formata de arko kun kusenecaj ŝtonoj sur kiuj apogas sin granda blazono de la Imperia Urbo Toledo, kun sia nekonfuzebla dukapa aglo. Flanke al tiu enirejo estas du grandaj turegoj cirklaj kaj kun kreneloj.

## Eksteraj ligiloj 
* Informo ĝenerala

Kategorio:Monumentoj de Toledo
Kategorio:Pordegoj en Toledo (Hispanio)
Pomeroy (Vaŝingtonio)

eta|La kantona kortumejo en Pomeroy
eta|Situo de Pomeroy en Kantono Garfield

**Pomeroy** estas urbo en Kantono Garfield, Vaŝingtonio, Usono. Pomeroy estas la administra sidejo de la kantono. En 2010 la loĝantaro estis  homoj laŭ la usona censo, t.e. malkresko de 6,5% depost 2000.

## Geografio 
Pomeroy situas ĉe 46°28´24´´ N, 117°35´53´´ W.

Laŭ la Usona Buroo de la Censo, la urbo kovras areon de 4,6 km², tute seka tero.

## Historio 
La nezperca vojo ekzistas de antaŭhistoria epoko. La unua skriba informo pri la regiono venis de la Ekspedicio de Lewis kaj Clark, kiu trapasis en 1805. Ankaŭ kapitano Benjamin Bonneville pasis tra la nuna loko de Pomeroy kiam li ekspertizis la regionon por la usona registaro en 1834. En 1860 irlandano, Parson Quinn, setlis apud la nuna urbloko kaj loĝis tie 40 jarojn. Bienisto Joseph M. Pomeroy aĉetis la terenon en 1864, kaj planis la urbeto en majo 1878.

Pomeroy oficiale municipiĝis la 3-an de February, 1886. Ĝi estas la sidejo de Kantono Garfield depost 1882, malgraŭ feroca frua konkurencado de la proksimaj urbetoj Pataha kaj Asotin.

Incendio forbrulis duonon de la komerca kvartalo (la 18-an de julio, 1900) malgraŭ urba leĝo postulanta fajr-imunajn konstru-materialojn pro antaŭaj incendioj en 1890 kaj 1898. Oni rekonstruis ĉion per brikoj dum la postaj du jaroj. En 1912, la urbo malpermesis la fabrikadon kaj vendadon de alkoholaĵoj. 

## Citaĵoj 
## Eksteraj ligiloj 
* Historio de Pomeroy ĉe HistoryLink
* *Pomeroy Heritage*. Materialoj el la Biblioteko Denny Ashby kaj la Agrikultura Muzeo de Orienta Vaŝingtonio
* Retejo de la historikonserva komitato
* Historia retpaĝo
* Retejo kun aktualaj informoj

Kategorio:Kantono Garfield (Vaŝingtonio)
Kategorio:Urboj en Vaŝingtonio
4698 Jizera

'*4698 *Jizera'''* estas asteroido de la asteroida zono.

## Malkovro 
Ĝi estis malkovrita la  de la ĉeĥa astronomo Antonín Mrkos elde la Observatorio Kleť, apud České Budějovice, tiam en Ĉeĥoslovakio (nun en Ĉeĥa Respubliko).

## Nomo 
Ĝi ricevis la nomon de la ĉeĥa rivero Jizera (germane: *Iser''), kiu fontas el la Jizera montaro kaj alfluas al la dekstra bordo de Elbo, post fluo de 164&nbsp;km.

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Jizera
Kategorio:Malkovrita en observatorio Kleť
Kategorio:Malkovrita de Antonín Mrkos
Kategorio:Astronomiaj objektoj malkovritaj en 1986
Meikirch

**Meikirch** estis ĝis la 31-a de decembro 2009 komunumo de la distrikto Aarberg kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 2345 loĝantojn je la 31-a de decembro 2010.

## Geografio 
Meikirch situas en la Svisa Mezlando en monteta kamparo proksimume 7 kilometrojn nordokcidente de la federacia urbo Berno. La komunumo konsistas el la vilaĝoj Meikirch (sur alteco de 654 m s.m. en la centro de la komunumo), Aezikofen (sur alteco de 650 m s.m. en oriento de la komunumo), Grächwil (sur alteco de 669 m s.m. nordoriente de Meikirch), Ortschwaben (sur alteco de 589 m s.m. tute en sudoriento de la komunumo ĉe la norda bordo de la rojo *Chräbsbach*), Wahlendorf (sur alteco de 752 m s.m. en okcidento de la komunumo) kaj Weissenstein (sur alteco de 611 m s.m. sudoriente de Meikirch) kaj diversaj biengrupoj kaj izolitaj bienoj.

La teritorio de la komunumo etendiĝas sur areo de 10,23 km², de kiuj 26,5% estas kovritaj de arbaro, 64,0% servas por agrikulturo kaj 9,4% por setlado.

## Najbaraj komunumoj 
La komunumo Meikirch limas en nordo al Schüpfen, en oriento al Kirchlindach, en sudo al Wohlen ĉe Berno, kaj en nordokcidento al Seedorf.

## Trafiko 
Tra Meikirch pasas la kantona ĉefvojo 236 de Berno al Aarberg, kiu en Ortschwaben kruciĝas kun la kantona ĉefvojo n-ro 235.4 de Wohlen ĉe Berno al Zollikofen. La plej proksima alveturejo al la svisa aŭtovojo A1 situas proksimume 7 kilometrojn sudoriente en Berno-Neufeld. Per du lokaj buslinioj de Wahelndorf kaj de la supera tribunalo de Berno al Seedorf la ĉefa stacidomo de Berno la komunumo estas bone konektita al la publika transportreto.

## Historio 
La unua dokumenta mencio de Meikirch datiĝas el la jaro 1208 kiel *Mönchilcha*. Jam pli frue en la jaro 1185 estis menciita Ortschwaben kiel *Nortsuaben*. En Grächwil estis faritaj ampleksaj trovoj de objektoj el la Hallstatt-epoko. En Meikirch estis trovita romia kamparbieno en kies kelo estis konservitaj murpentraĵoj. Dum mezepoko la vilaĝoj de Meikirch apartenis al la Monaĵejo Frienisberg. La malalta jurisdikcio de Maikirch en la 13-a kaj 14-a jarcento apartenis al bernaj civitanoj el Bolligen kaj en la 16-a jarcento al la urbestra familio Aebischer de Aaarberg, kiu ĝin vendis en la jaro 1555 al la komunumo mem. La tribunalo estis integrita al la urba tribunalo de Berno. Post la reformacio en la jaro 1525 Berno atribuis la hodiaŭan komunuman teritorion al la berna kamparvoktejo Frienisberg. Kadre de la Helveta Revolucio en la jaro 1798 Meikirch estis atribuita la la helveta distrikto Zollikofen. Post la fino de la Helveta Respubliko la komunumo fariĝis parto de la distrikto Aarberg. Surbaze de la administra reformo en la jaro 2010 la distrikto Aarberg malsolviĝis, kaj Meikirch estis integrita al la administra distrikto Berno-Mezlando. La iam ĉefe agrikultura komunumo en la dua duono de la 20-a jarcento fariĝis pli kaj pli loĝokomunumo de la urbo Berno kaj integriĝis al ties aglomeraĵo.

## Famuloj 
En Weissenstein naskiĝis hungara inĝeniero pri metalurgio András Roósz en 1945.

## Notoj kaj referencoj 
## Eksteraj ligiloj 
* Oficiala retejo de la komunumo Meikirch
Ganeŝo

**Ganeŝo** (, ''*; ) estas unu el la dioj plej konataj el la hindaj gedioj. Ĝia bildo troveblas en ĉiuj lokoj de Barato kaj ĝi estas inter la plej adorataj gedioj. Ĝia kultado estas amplekse disvastigita kaj etendiĝas laŭlonge de Barato kaj ankaŭ en la religioj budhismo kaj jainismo. Kvankam ĝi estas konata sub diversaj aspektoj, la elefantokapo estas la plej ofta distingitaĵo. Ĝi estas ofte adorata kiel Vigneŝo aŭ Vignesuaro, *la foriganto de baroj*. Patrono de la artoj kaj sciencoj kaj gvidanto de la intelekto kaj saĝeco.eta|Statuo de Ganeŝo de la 13a jc.Oni preĝas al ĝi komence de la ritoj kaj ceremonioj religiaj kaj ĝi estas alvokata kiel Patrono de la Skribaĵoj dum legado de sanktaj tekstoj kaj skribosesioj. Pluraj tekstoj rakontas anekdotojn pri ĝia mitologia naskiĝo kaj klarigas ĝian aspekton.

Ganeŝo estiĝis definitiva dio inter la 4a kaj la 5a jarcentoj a.K., dum la regado de la Gupta imperio, kvankam ĝi heredis karakterizaĵojn de antaŭaj vedaj dioj. Ĝia populareco rapide kreskis kaj en la 9a jc. p.K. ĝi estis inkluzivigita inter la 5 plej gravaj gedioj de smartismo (ortodoksa brahmana hindua religio).

La ĉefaj skriboj dediĉataj al Ganeŝo estas *Ganapati Atarvaŝirŝo*, la *Ganeŝa Purano* kaj la *Mudgala Purano''.

Kategorio:Bestaj dioj
Kategorio:Budhisma mitologio
Kategorio:Dioj pri komerco
Kategorio:Dioj pri saĝeco
Kategorio:Dioj pri sciado
Kategorio:Fikciaj elefantoj
Kategorio:Ĝajnaj dioj
Kategorio:Hinduaj dioj
Kategorio:Mahabarato
Kategorio:Mitaj hibridoj
Kategorio:Sanskritaj vortoj kaj esprimoj
Livingstone

'*** aŭ **Maramba** estas grandurbo kaj administra centro de provinco en Zambio. La loknomo devenas de brita esploristo David Livingstone.

## Bazaj informoj 
* Koordinatoj: 
* Areo: 66&nbsp;km²
* Loĝantaro: 133.793 en 2010
* Supermara alteco: 986 m
* Horzono: UTC + 2
* Telefonkodo: 260 3

## Geografio 
 situas sur altebenaĵo laŭ maldekstra bordo de Zambezi, kiu estas ankaŭ landlimo de Zimbabvo en suda parto de Zambio.
eta|260px|Monumento de D. Livingstone en
eta|260px|Muzeo pri D. Livingstone en

## Historio 
Antaŭ vivtempo de Livingstone la plej proksima vilaĝo situis 10 km. En 1855 David Livingstone vizitis la unua tiu ĉi lokon, kiel eŭropano. En la 1890-aj jaroj Cecil Rhodes establis kolonion. En 1904 la fervojo atingis la akvofalojn kaj oni konstruis ponton en la sekva jaro. La urbeto evoluis, danke tion al la trajno. Baldaŭe la progreso haltis pro la politiko kaj ankaŭ la arboj elĉerpiĝis en la proksimeco. Nuntempe motoro de la evoluo estas la turismo.

## Trafiko 
 havas flughavenon, fervojojn, pramon al Bocvano kaj landvojon.

## Klimato 
En  subtropika klimato regas. La temperaturo varias inter 6-34 °C. Jare pluvas ĉ. 692 mm. Inter aprilo-oktobro apenaŭ pluvas.

## Vidindaĵoj 
* **akvofalo Victoria*' kun Nacia parko *Mosi-oa-Tunya*
* muzeo *Livingstone* estas dediĉita al arkeologio, etnografio kaj historio
* monumento pri D. Livingstone
* muzeo pri fervojo

## Fontoj 
* Angla Vikipedio
* mapo

Kategorio:Urboj de Zambio
Kategorio:Setlejoj nomitaj laŭ personoj
Lise London

**Lise London**, denaske **Elisa Ricol**, naskiĝis la 15-an de februaro 1916 en Montceau-les-Mines, Francio kaj mortis la 31-an de marto 2012 en Parizo. Ŝi estas franca rezistinto .

Lise London naskiĝis en malriĉa hispana familio, enmigrinta en Francio. Ŝia patro estis ministo kaj komunista aktivulo.
Ŝi edziniĝis kun Auguste Delaune.

Mem komunista aktivulo, la franca PCF sendis ŝin en Moskvon en 1934. Tie ŝi renkontis na la Ĉeha Artur London, kun kiu ŝi reedziniĝis en 1935.
Dum la hispana Hispana Enlanda Milito ŝi partoprenis en la Internaciaj Brigadoj. Poste ŝi eniris la francan rezistadon kontraŭ la Naziismo okupado kaj iĝis kapitano. Ŝi estis arestita en 1942 de franca polico kiu liveris ŝin al la nazioj. Tiam oni forkondukis ŝin al koncentrejo de Ravensbrück kaj poste Buchenwald.

En 1949 ŝi ekloĝis en Prago kun sia edzo, kiu iĝis vic-ministro de eksteraj rilatoj en la tiama ĉeĥa komunista registaro. Post du jaroj, li estas eksigita kaj malliberigita per stalina purigo. Lise London kolektis lian ateston kaŝitan en cigared-pakedoj. Tiun periodon ili rakontas en sia libro *La Konfeso* (france ''L'Aveu''), el kiu filmon faris Costa-Gavras.

Ŝi estas oficiro de la Honora Legio.

## Referencoj 
Kategorio:Historio de Francio
Alonso de Covarrubias

**Alonso de Covarrubias**, (Torrijos, Toledo, 1488-1570), estis arkitekto kaj skulptisto hispana.

## Biografio 
Li estis filo de Sebastián Martínez de Covarrubias kaj de María Gutiérrez de Leyva. Lia patro estis fama brodisto de Gerindote kaj ankaŭ lia patrino estis el tiu vilaĝo. Laŭ studoj de García Rey, kiu unua ekkonis la naskolokon, Covarrubias naskiĝis en Torrijos en 1488. En 1510 Covarrubias edziĝis al María Gutiérrez de Egas, filino de Miguel Sánchez kaj Margarita Gutiérrez. La informanto don Pedro de Carvajal alportas tiun informon kaj klarigas ke la edzino de Covarrubias estis “nevino aŭ nepino” de la arkitekto Antón Egas.

## Eduko 
## Verkaro 
Kategorio:Arkitektoj de renesanco
Kategorio:Hispanaj arkitektoj
Ponto de Sankta Marteno (Toledo)

La **Ponto de Sankta Marteno** estas mezepoka ponto situanta en la okcidenta parto de la urbo de Toledo, Hispanio, el kiu oni povas rigardi belan panoramon de la urbo. Ĝi estis konstruita danke al la arkiepiskopo don Pedro Tenorio en la 14a jarcento, kiu decidis la definitivan planon de kvin arkoj kaj du turetoj heksagonalaj kaj kun kreneloj en ambaŭ pintoj (skribaĵo sur ŝtono en la tureto elireja referencas al tiu verko). Dum la regado de Karlo la 2-a oni reformis ĝin, plilargigis ties alirojn kaj, post unu jarcento, oni pavimis ĝin. De ambaŭ reformoj restis skribaĵoj en la interna muro de la enireja tureto, kun la imperia blazono flankita de du sidantaj reĝoj.

Estas legendo ke konstruisto eraris en la kalkuloj por la enorma centra arko kaj kiam jam la ponto estis preskaŭ konstruita rimarkis la eraron. Li ne volis malkaŝi la aferon kaj la konstruo pluis, sed li tute sciis, ke kiam pezo venos sur la ponto, tiu rompiĝos kaj kompreneble li tute maltrankviliĝos sen scii kion fari. La edzino, sciinte, iris nokte kaj incendiigis la tutan eltenan lignan konstruverkon. Tio estis konsiderata akcidento. La konstruisto povis korekti la kalkulojn kaj la ponto jam estis konstruita laŭ certa plano. La edzino estas rememorata per skulptaĵo super la arko, tamen vere la bildo estas de la tiama arkiepiskopo, kiu konstruigis la ponton.

## Historia monumento 
Historia monumento **RI-51-0000215**

## Bibliografio 
* 

* 

* 

* 

## Referencoj 
Sankta Marteno (Toledo)
Kategorio:Konstruaĵoj en Toledo (Hispanio)
Kategorio:Historiaj monumentoj en Hispanio
Kategorio:Taĵo
Hipogeo de Sankta Bartolomeo

La **hipogeo de Sankta Bartolomeo** estas sistemo de kavernoj en Mazara del Vallo, en urbero Miragliano, ĉe la dekstra riverbordo de Mazaro.

## Historio 
En la jaro 1874, la prof-ro Francesco Saverio Cavallari, unua direktoro pri antikvaĵoj de Sicilio malkovris la hipogeon, kiun oni rigardas kiel unu el plej gravaj prakristanaj katakomboj.

Ekzistas indicoj pri homaj establiĝoj jam ekde ĥalkolitiko, kiuj apartenis al la Kulturo de Diana (ĉirkaŭ la 36-a jarcento a.K.), kaj al la Kulturo de Sankta Kono-Ebleno Notaro (ĝis la 24-a jarcento a.K.). Postaj establiĝoj okazis dum la bronzepoko, kaj apartenis al la Kulturo de Naro-Partanna (2200-1500 a.K.), al kiu apartenis ankaŭ nekropolo, kiun modernepoka elfosa produktado detruis.

Fakte, ekde la 18-a jarcento, oni uzis la hipogean areon kiel ŝtonminejo por elfosi tofon: tio estis la kialo de la detruo de la nekropolo. Dum la Dua Mondmilito, la kaverno uziĝis kiel rifuĝejo por evakuitoj; dum la 1960-aj kaj 1970-aj jaroj, oni uzis ĝin kiel fabriko por senŝeligi salikokojn, kaj finfine oni provis transformi ĝin en picejo.

Hodiaŭ la tuta aero inkluziviĝas en la botanika ĝardeno nomita «Ĝardeno de la Emiro».

## Notoj 
Kategorio:Mazara del Vallo
Kategorio:Kavernoj en provinco de Trapani
Kategorio:Arkeologiaj lokoj en Italio
Pordego Vado

La **Pordego Vado** (**Pordego de la Vadejo** aŭ **Pordego de la Talvego**), realigata inter fino de la 11-a jarcento kaj komenco de la 12-a jarcento, situantas en la kvartalo de Antequeruela [antekeruEla] en la urbo de Toledo (Hispanio). Tiu kvartalo estis konata post la kristana konkero de la urbo de Toledo kiel kvartalo de Sankta Isidoro, zono de grava tradicio potfarista.

Tiu pordego, pro sia situo, en la natura elirejo al la talvego kiun konsistas la menciita kvartalo de la Antequeruela, kaj ĉar estis la loko por forĵeti la rubaĵojn de la proksimaj potfarejoj, kaj pro tio iom post iom kovriĝis el tiuj materialoj kaj sedimentoj; tiele fine de la 15-a jarcento kaj komence de la 16-a jarcento oni produktis tie ŝanĝojn, kiaj la plialtigo de ties pavimo pli ol unu metroh super la origina. Spite reformojn, el la 17-a jarcento la Pordego Vado senuziĝis; kaj estis definitive abandonata fine de tiu jarcento kiam restis videblaj nur ties supra parto.

En la 19-a jarcento oni perdis ĉiun reston de la pordego, sed en la 20-a jarcento oni ekinteresiĝis pro ĝi, sekve de puriglaboroj ene de ĝenerala projekto de restaŭro de la muregoj de Toledo, iniciata fine de la 1990-aj jaroj.

Kategorio:Pordegoj en Toledo (Hispanio)
4823 Libenice

'*4823 *Libenice''''' estas asteroido de la asteroida zono.

## Malkovro 
Ĝi estis malkovrita la  de la ĉeĥa astronomo Antonín Mrkos elde la Observatorio Kleť, apud České Budějovice, tiam en Ĉeĥoslovakio (nun en Ĉeĥa Respubliko).

## Nomo 
Ĝi ŝuldas sian nomon al la mezbohemia vilaĝo Libenice en la distrikto Kolín. Tie troviĝas restaĵo de kelta sanktejo de la 4-a jarcento a.K., kun astronomia signifo.

## Notoj kaj referencoj 
## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Antonín Mrkos
Kategorio:Astronomiaj objektoj malkovritaj en 1986
Ponto de Alkantaro (Toledo)

La **Ponto de Alkantaro** ( *al-qanţaratu*, "ponto") staras super la rivero Taĵo, en la urbo de Toledo (Hispanio). Situanta ĉe la Kastelo de Sankta Servando, oni scias pri ekkonstruo en epoko romiana, dum la fondo de Toletum. Estis unu el la pontoj kiuj utilis kiel enirejo al la urbo kaj estis en la Mezepoko deviga enirejo por ĉiu pilgrimanto.

Estas forte protektita per du pordoj fortifikitaj en ties pintoj, unu el ili baroka kaj alia konstruita en Mezepoko. Tiu ponto suferis konstantajn atakojn en la periodo de la Reconquista, kaj rerekonstruita.

Ĝi estis deklarata Nacia Monumento en 1921.

Ĉar "*alkantara*" signifas "ponton" en la araba, estas similnomaj pontoj en Alcántara, (Cáceres), Hispanio, kaj Lisbono (fakte kvartalo jam anstataŭ ponto), Portugalio, hazarde super la sama rivero en tre malproksimaj lokoj.

## Bildaro 

Image:Puente Alcantara toledo.jpg|Ponto de Alkantaro
Image:Alkantara-Toledo.JPG|Ponto de Alkantaro kaj fone la Alkazaro de Toledo
Image:Puente de Alcántara Toledo.jpg|Ponto de Alkantaro vidata el Toledo
Image:001 Alcantara - the roman bridge.jpg|Colotipo de 1889: iam estis similaj turoj ambaŭflanke, tiu dekstra (en la foto) estis detruita por konstrui ĉirkaŭan ŝoseon

## Eksteraj ligiloj 
Alkantaro (Toledo)
Kategorio:Monumentoj de Toledo
Kategorio:Konstruaĵoj en Toledo (Hispanio)
Alcántara (Toledo)